Szám: 1646/8/2013.

Hetyefő Község Önkormányzat

Képviselő-testületének

2013. október 14. napon megtartott

rendkívüli

nyílt üléséről

jegyzőkönyv

Határozat: 47.

Rendelet:  -
Hetyefő Község Önkormányzatának Polgármestere
8344 Hetyefő, Kossuth u. 35. Tel./fax: 87/457-260

dabronc@enternet.hu
Meghívó

Hetyefő Község Önkormányzatának Polgármestere meghívja a 2013. október 14-én (hétfőn) 8.30 órakor megtartandó rendkívüli nyílt képviselő-testületi ülésre. 

Helye: Polgármesteri Hivatal Hetyefő, Kossuth u. 35.
Napirend:
1./ Szociális célú tűzifavásárláshoz támogatási igény benyújtása


Előadó: Hosszuné Somogyi Mária polgármester
Tisztelt Képviselő!

Az ülésre tisztelettel meghívom, megjelenésére számítok.

Hetyefő, 2013. október 10.
Tisztelettel:



Hosszuné Somogyi Mária sk.

polgármester




A kiadmány hiteléül:





Pallér Edina 

    jegyző

 J e g y z ő k ö n y v:
Készült: Hetyefő Község Önkormányzat Képviselő-testületének 2013. október 14. napon a Polgármesteri Hivatalban megtartott rendkívüli nyílt képviselő-testületi üléséről.

Jelen vannak: 
Hosszuné Somogyi Mária polgármester



Iker Béláné alpolgármester

Molnár György képviselő

Pallér Edina jegyző

A lakosság köréből nem jelent meg senki.

A polgármester köszöntötte a megjelenteket, megállapította, hogy a képviselő-testület határozatképes, az ülést megnyitotta. 
A polgármester ismertette a napirendet.

Napirend:

1./ Szociális célú tűzifavásárláshoz támogatási igény benyújtása


Előadó: Hosszuné Somogyi Mária polgármester
A képviselő-testület a napirendet határozathozatal nélkül elfogadta.

1./ Napirend: Szociális célú tűzifavásárláshoz támogatási igény benyújtása


Előadó: Hosszuné Somogyi Mária polgármester
Hosszuné Somogyi Mária polgármester: A Belügyminisztérium kiírta a pályázatot a szociális célú tűzifavásárlás támogatásra, 10 napon belül lehet beadni a pályázatot, ezért kell rendkívül döntenünk a kérdésben, hogy már ma beadhassuk. A támogatás 13.000 Ft/m3 + ÁFA lenne, az önrész 1.000 Ft/m3 + ÁFA. 
Pallér Edina jegyző: A BM rendelet szerint az önkormányzatnak rendeletben kell majd szabályoznia a szociális rászorultság szabályait, az igénylés részletes feltételeit, amennyiben nyer majd a pályázata.

A szociális rászorultság szempontjainak meghatározásakor előnyben kell részesíteni az aktív korúak ellátására, időskorúak járadékára, adósságcsökkentési támogatásra, vagy lakásfenntartási támogatásra jogosultakat, valamint a halmozottan hátrányos helyzetű gyermeket nevelő családokat. Háztartásonként legfeljebb 5 m3 tűzifa biztosítható. A tűzifa szállításából származó költségek az önkormányzatot terhelik.

Hosszuné Somogyi Mária polgármester: A kiírás szerint 26 m3-re adhatjuk be az igényünket. Kérem, hozzuk meg határozatunkat.
Hetyefő Község Önkormányzatának Képviselő-testülete egyhangúlag, 3 igen szavazattal a következő határozatot hozta:

47/2013. (X.14.) számú önkormányzati határozat:
Hetyefő Község Önkormányzatának Képviselő-testülete úgy határozott, hogy a helyi önkormányzatok szociális célú tűzifavásárláshoz kapcsolódó kiegészítő támogatásáról szóló 57/2013. (X. 4.) BM rendelete alapján támogatási igényt nyújt be szociális célú tűzifavásárláshoz kapcsolódó kiegészítő támogatásra.
Az önkormányzat 26 m3 mennyiségű tűzifavásárláshoz nyújtja be igényét, melynek önerejét 33.020 Ft összegben vállalja az önkormányzat.

Az önkormányzatot terhelik továbbá a tűzifa szállításából - ideértve a rászorulókhoz való eljuttatást is - származó költségek.

A Képviselő-testület felhatalmazza a polgármestert a támogatás igénylésének benyújtásra.
Határidő: 2013. október 15.

Felelős: Hosszuné Somogyi Mária polgármester

A polgármester a rendkívüli nyílt ülést berekesztette.

k.m.f.

Hosszuné Somogyi Mária




Pallér Edina

                
Polgármester                                                       

       jegyző

